Bəşar Əl-Əsəd Suriyanın prezident seçkilərinin qalibi olub
O, 3-cü dəfə 7 illik müddətə prezident seçilir
Bəşar Əl-Əsəd Suriyanın prezident seçkilərinin qalibi olub. 3-cü dəfə 7 illik müddətə prezident seçilən Əsəd ölkədə vətəndaş müharibəsi getdyi bir vaxt yenidən hakimiyyət başına keçir. Suriyanın parlament spikeri Məhəmməd Laham deyib ki, seçkilərdə iştirak edən 10 milyon insanın 89 faizi Əsədə səs verib. Seçkilər yalnız hökumətin nəzarəti altında olan bölgələrdə keçirilib. Ədliyyə naziri Nəcm Əl-Əhməd seçkilərin misilsiz uğurla keçirildiyini bildirib. ABŞ dövlət katibi Con Kerri və Avropa Birliyi səsverməni kəskin tənqid edib. Kerri seçkiləri sıfır adlandırıb. O, milyonlarla insanın iştirak etmədiyi üçün onun ədalətli adlandırıldığını deyib. Suriya hökuməti isə seçkiləri 3 illik münaqişənin həlli yolunda atılan demokratik addım kimi qiymətləndirir. Münaqişə 150 min insanın ölümünə, 2.5 milyon adamın didərgin düşməsinə səbəb olub və ölkə daxilində 9 minyon nəfəri ehtiyac içində qoyub.